google/wiki40b huggingface dataset:
Kapteyn b

Kapteyn b er en eksoplanet som går i bane rundt den røde dvergen Kaptayns stjerne. Den ble oppdaget i 2014 av en gruppe internasjonale forskere under ledelse av astronomer fra Queen Mary University of London. Planeten ligger cirka 13 lysår fra jorden og har en beregnet alder på 11,5 milliarder år. Den har en omløpstid på 48 dager, og ligger innenfor den beboelige sonen, hvor temperaturene er så høye at det er muligheter for at der er flytende vann.
Planeten ble først påvist ved High Accuracy Radial Velocity Planet Searcher sitt spektrometer ved La Silla-observatoriet i Chile. Oppdagelsen ble senere også bekreftet ved Keck-observatoriet på Hawaii og PFS-observatoriet i Chile.
Masahiro Kazuma

Karriere

Masahiro Kazuma startet sin profesjonelle karriere i Yokohama F. Marinos i 2001. Han har også spilt for Vegalta Sendai og Japan Soccer College.
Seesen

Seesen er en by i distriktet (Landkreis) Goslar i delstaten Niedersachsen i Tyskland. Byen ligger ved den nordre grensen til fjellområdet Harz mellom Göttingen og Hannover og har rundt 21 000 innbyggere.
Byen nevnes første gang allerede i 974 og i 1428 fikk stedet byrettigheter. Av kjente personer fra byen kan nevnes komponisten Ludwig Spohr, tegneren og forfatteren Wilhelm Busch, samt pianomakeren Heinrich Engelhard Steinweg, grunnleggeren av pianomakerfirmaet Steinway & Sons
Nevabukta

Nevabukta (russisk: Невская губа, Nevskaya Guba), også kjent som Kronsjtadtbukta, er den østligste delen av Finskebukta, avgrenset av øya Kotlin (svensk: Reitskär) og St. Petersburgsdemningen i vest. I buktas østre del finnes Nevas utløp, og hele bukta befinner seg innenfor grensene for St. Petersburg.
Nevabukta er rundt 22 km lang og 15 km bred, men kun tre til fem meter dyp. I sommermånedene kan lufttemperaturen komme opp i 17–19 °C, mens den kan falle til –24 °C om vinteren. Bukta fryser i november-desember, og isen blir liggende til april. Isbrytere sørger imidlertid for å holde den åpen for skipstrafikk året rundt.
Det utbredte navnet Kronsjtadtbukta er etter det svensk-tyske navnet på byen Kronstadt på Reitskär.
Saint Mary (Jersey)

Geografi

Blant naturseverdighetene i sognet er sted kjent som Devil's Hole (Lé Creux du Vis), et blåsehull i klippene ved kysten. Rett nord for La Mare går en sti ned klippene og «Djevelhullet». Fra en smal veifylling kan man se bølgene klaske inn i en høylydt avgrunn. Blåsehullet har blitt skapt av havet som har erodert gjennom taket av det som en gang var en grotte. Navnet hevdes å ha sin opprinnelse da et fransk skip gikk på grunn og ble knust her i 1851. Skipets gallionsfigur ble oppdaget i hullet.
Vingården La Mare ligger i nærheten av Devil's Hole. Vingården var tidligere en liten familiedrevet turistattraksjon, men er i dag en profesjonell bedrift som produserer en rekke viner, sider og andre alkoholprodukter. Eiendommen er sentrert rundt et gammel gårdsbygning i granitt. 40 000 flasker blir produsert årlig. Det framstilles også luksussjokolade.
Mourierdalen strekker seg langs grensen mellom Saint Mary og Saint John. Elven i dalen ga tidligere kraft til en rekke møller til tross for den spredte befolkningen i området.
Crabbé er i dag lokalisering for pistolskyting og for andre håndvåpen, drevet av Jersey Pistol Club og hvor klubben har sitt hovedkvarter.
La Grève de Lecq ligger på grensen mellom Saint Mary og Saint Ouen. På østsiden av bukten, i Saint Mary, ligger Le Castel de Lecq, et jordverk som antagelig ble reist i sen jernalder, og en liten festning, Le Câtel Fort, som ble reist på 1780-tallet til forsvar mot franskmennene. I bukten Le Moulin de Lecq ble en gammel vannmølle ombygget til et bolighus i 1929, under krigen etablerte de tyske okkupasjonsmaktene vannhjulet på nytt for å generere strøm til søkelys, og etter den andre verdenskrig, i 1955, omgjort til et vertshus, men har fortsatt vannhjulet som veier 18 tonn og andre levninger fra den 600 år gamle møllen.
Saint Mary står på grovkornet granitt «av Saint Mary-type» som ble dannet under den nedre Paleozoikum, Jordens oldtid. Denne granitten ble tidligere brutt for byggemateriale for husbygging.
Holmenkollrennet 2013

Holmenkollrennene 2013 blir arrangert 15. til 17. mars, i Holmenkollen i Oslo.
Corpus separatum

Corpus separatum (latin for «separert kropp») er et uttrykk benyttet i FNs delingsplan i 1947 for å referere til et foreslått internasjonalt administrert sone som skulle inkludere Jerusalem og noen nærliggende byer som Betlehem og Ein Karim, det var, «med hensyn til dens assosiasjon med tre verdensreligioner» og derfor skulle bli «ansett spesiell og få separat behandling fra resten av Palestina og burde være under virksom FN-kontroll».
Planen ble ikke iverksatt; istedenfor tok Israel og Transjordan kontroll over deler av området. To tiår senere så fikk Israel kontroll over Øst-Jerusalem og hele Vestbredden, under seksdagerskrigen, og tilføyde straks Øst-Jerusalem som en del av Israel og den samlede administrasjonen i Jerusalem, som ikke har grensene likt som de foreslått corpus separatum og som ikke inkluderer Betlehem.
Ugarittisk skrift

Ugarittisk skrift var den skriften som ble brukt til å skrive ugarittisk språk med. Den er kjent fra Ras Shamra-tekstene, som har blitt funnet i ruinene etter oldtidsbyen Ugarit.
Skriften ser akkurat ut som kileskrift, men den er særegen ved at den består av bare omkring 31 tegn som stort sett representerer de enkelte konsonantlyder. Den ble skrevet fra venstre mot høyre . Dens slektskap med andre typer kileskrift er ikke klarlagt. Derfor har noen tenkt seg at den opprinnelig er basert på det semittiske alfabetet, men at tegnene har fått en form som ligner kileskriftstegn.
White Magic

White Magic er et musikkalbum med Anita Skorgan, utgitt i 1986. Albumet lå syv uker på VG-lista og endte med sjetteplass som beste plassering.
Apaturina erminea

Utseende

En stor og kraftig sommerfugl. På oversiden er bakvingen og bakre del av forvingen lysblå, forvingens spiss for det meste svart men med et hvitgult skråbånd og to små, hvite flekker utenfor dette. Undersiden er mer gråaktig, også med det gule skråbåndet, bakvingen med noen små øyeflekker.

Utbredelse

Arten er utbredt i det nordlige Australia, Salomonøyene og Ny-Guinea.
Mumlerap

Stil og etymologi

Begrept «mumlerap» var tatt i bruk i 2016 av Wiz Khalifa. Ifølge en artikkel i Vibe av Jasmine Alyse er det en viss uenighet over om at begrepet er brukt til å referere til en sjanger i det hele tatt, eller om at det bare en annen måte å si «nye rappere». Begrepet var først brukt til å beskrive rappere som har uklar tekst, men en populær bruk av begrepet viser at det hovedsakelig blir brukt til å referere til rappere som legger mindre energi i teksten enn tekniske rappere, med mer energi på melodien, flyten og leveringen.
Lundateologin

Lundateologin (Lund-teologien) er en luthersk teologisk retning som vokste frem fra 1920-årene og fremover ved og rundt Universitetet i Lund. Dens fremste skikkelser var Anders Nygren, Gustaf Aulén og Ragnar Bring. Felles for lundteologene var at de ville gjøre opp med den liberale teologi og benytte seg av et vitenskapelig holdbart grunnlag i det teologiske arbeidet. De interesserte seg også for undersøkelsen av kristendommens «egenart».
Det gyldne snitt

Kunst

Leonardo da Vinci (1452–1519) åpnet en av sine bøker med følgende utsagn: La ingen som ikke er matematiker lese mitt arbeid!. Denne spissformuleringen viser kunstnerens interesse for matematikkfaget. Ved siden av å interessere seg for geometri, studerte han menneskekroppen meget inngående. Han fant mange forhold på menneskekroppen som, ifølge ham selv, burde være lik det gyldne snitt for at det skulle være en perfekt kropp. Da Vinci hevdet at forholdet mellom høyden fra navlen og ned og høyden fra navlen og opp bør være lik det gyldne snitt. Det betyr at en person på 150 cm skal ha en navlehøyde på ca. 93 cm.
Mange billedkunstnere har, bevisst eller ubevisst, forholdt seg til det gyldne snitt i sine verker. Piet Mondrian arbeidet ofte lenge med elementene i sine Tableaux. Om han målte seg fram eller ikke, vet ingen, men de fleste delelinjene i disse bildene faller sammen med  gyldne snitt-proporsjoner.
Et BBC-program om ansikter og skjønnhet handlet i stor utstrekning om at ansikter som hadde flatene fordelt etter det gyldne snitt ble ansett av det brede publikum som mere tiltalende enn ansikter som ikke var det. De fleste populære skuespillere og modeller i dag faller inn under denne «normen».

Arkitektur

Den sveitsiskfødte franske arkitekten Le Corbusier var opptatt av harmoniske proporsjoner i arkitekturen og benyttet ofte det gyldne snitt som planleggingsverktøy. Hans Villa Stein i Garches (1927) har både i plan, oppriss og rominndeling rektangler som ligger nær det gyldne snitt. Han mente å se det gyldne snitt i menneskekroppens proporsjoner og festet seg ved at så mange førmoderne lengdemål over hele verden var knyttet til legemsdeler: alen (underarm), fot, tomme, favn, skritt osv. I 1948 utga han boken Le Modulor, hvor han beskrev et målesystem for arkitektur som han selv utviklet og tok i bruk i 1940-årene. Det var basert på det gyldne snitt, med utgangspunkt i en «ideell» mannskropp. Til å begynne med brukte han en gjennomsnittlig høy franskmann på 175 cm. Men underveis ombestemte han seg og tok i stedet utgangspunkt i 6 fot eller ca. 183 cm, som var idealhøyden for en britisk politimann, og dessuten mannens rekkevidde, en favn. Dermed fikk han knyttet sitt system til de gamle målesystemene. Hvis man deler denne mannskroppen etter det gyldne snitt, havner delingslinjen omtrent 113 cm over gulvet, og det tilsvarer navlehøyden. Videre deling etter forholdstallet φ gir «den røde serie» med høyder på 70 cm (et spise- eller arbeidsbord), 43 cm (et stolsete), 27 cm (en krakk). Så laget han en annen nummerserie basert på det dobbelte av navlehøyden, 226 cm, som han mente var så høyt en stående mann med oppstrakt arm kunne nå. Ved å dele denne høyden etter det gyldne snitt fikk han «den blå serie» med lengdene 140 cm (en god høyde å hvile armene i stående stilling) og 86 cm, mannens skritthøyde og skrittlengde. I senere utgaver av boken viser han en rekke eksempler på bruk av Le Modulor, blant dem l'unité d'habitation i Marseille (1947–52).
Wilhelm Lehmbruck

Bakgrunn

Han vokste opp som fjerde barn i en gruvearbeiderfamilie. Da faren døde i 1899, fikk han plass på kunsthåndverksskolen i Düsseldorf etter anbefaling fra en av folkeskolelærerne. Han tjente til livsoppholdet ved å lage illustrasjoner til vitenskapelige verker, samt som dekorasjonsmaler. To år senere kom han inn på Düsseldorfs kunstakademi der han ble opptatt til mesterklassen.

Kunstnerisk karriere

Etter endt studium i 1906, ble han medlem av den lokale kunstnerforeningen, og den franske Société Nationale des Beaux-Arts, som holdt en større utstilling i Grand Palais i 1907, hvor han fikk vist bilder for et internasjonalt publikum.
Han ble gift i 1908, og fikk en sønn (Gustav Wilhelm) året etter. I 1910 flyttet familien til Paris med pengestøtte fra en kunstsamler. Han ble da kjent med miljøet rundt Picasso, og andre ledende i tiden. Han deltok på utstillinger i Berlin, Köln og München. Sønnen Manfred ble født i Paris 1913, samtidig med at hans bilder ble utstilt også i USA (New York City, Boston og Chicago).
I 1914 hadde han sin første separatutstilling i Galerie Paul Lavesque i Paris.
Samme år brøt første verdenskrig ut, og han ble utkalt til sanitetstjeneste i et krigslasarett i Berlin. Arbeidene han laget i denne tiden regnes for høydepunkter i hans kunstneriske utvikling.
Mentalt gikk krigens lidelser sterkt inn på ham. Han ble deprimert og flyktet til Zürich i 1916, og innredet et atelier der. Da krigen var slutt, dro han tilbake til Berlin, der han ble valgt som medlem av det prøyssiske Akademie der Künste. Han ble ikke lettere til sinns, og den 25. mars 1919 gjorde han slutt på livet. Noen av arbeidene hans ble stilt på entartete-utstillingen i München i 1937. I alt 35 av arbeidene ble inndradd.
Verkene hans er nå utstilt i Lehmbruck-Museum i Duisburg. Bygningen er tegnet av hans sønn, arkitekten Manfred Lehmbruck.

Skulpturene

Lehmbrucks billedhoggerarbeider var hovedsakelig av menneskelige kropper. De er både naturalistisk framstilt, og samtidig ekspresjonistisk preget. Han uttrykte lidelse og anonymiserte de lidende.
Han gjorde ofte i skulpturene sine det samme som Amedeo Modigliani gjorde i maleriene, nemlig å forlenge kroppene i forhold til bredden.
Wilhelm Lehmbrucks Kniende ble brukt som blikkfang og stemningsskapende element ved den første (1955) og tredje (1964) documenta-utstillingen i Kassel.
Parasyzygoniinae

Utseende

Relativt store og kraftige plantevepser med korte, litt klubbeformede antenner. Parasyzygonia cyanoptera har rødt hode og rød thorax, svart bakkropp og mørke vinger med litt fiolett skjær.

Utbredelse

De to artene lever i det sørlige Brasil. Parasyzygonia cyanoptera skal også være funnet i Venezuela.
World cup i kjelkehockey 1992

World cup i kjelkehockey 1992 ble arrangert i Ottawa og Hull i Canada.
Dette var det andre World cup som ble arrangert.
Zhang Qian

Zhang Qian (tradisjonell kinesisk: 張騫; forenklet kinesisk: 张骞; pinyin: Zhāng Qiān, Wade-Giles: Chang Ch'ien, født i 195 f.Kr. i kommanderiet Hanzhong i Kina, død i 113 f.Kr.) var en kinesisk embetsmann som ble sendt ut fra Kina på 100-tallet f.Kr. under Han-dynastiet. Han var den første offisielle diplomaten som kom tilbake med pålitelig informasjon om Sentral-Asia til den kinesiske keiseren Wu av Han. Han spilte også en viktig rolle i den første kinesiske koloniseringen av regionen som i dag er kjent som Xinjiang. 
Reisene til Zhang Qian er knyttet til en av de store handelsrutene gjennom Asia, Silkeveien. Reisene hans åpnet Kina mot nye riker og produkter fra en verden som til da var ukjent for kineserne. 
Zhang Qian besøkte kongedømmet Dayuan i Ferganadalen, yuezhienes områder i Transoksiana, restene av det gresk-baktriske rike i  Daxia og Kangju. Han omtalte også omliggende land som han ikke besøkte, som  Anxi, Tiaozhi (Mesopotamia?), Shendu (India) og Wusun.
Zhang Qians fortellinger fra reisene sine i Sentral-Asia er nedskrevne i historieverket Shiji, skrevet av Sima Qian i det første hundreåret f.Kr. I dag blir Zhang Qian regnet som en av Kinas nasjonalhelter og han hylles for sin rolle i åpningen av Kina for handel med resten av verden. 
Hans grav ligger i fylket Chenggu i Shaanxi i Kina.
Monfalcone

Geografi

Monfalcone er den femte største byen i regionen Friuli-Venezia Giulia og er hovedsenteret i det såkalte Bisiacaria-området. Med de omkringliggende områdene utgjør det urbane området rundt 50 000 innbyggere. Byen ligger mellom Carso-fjellene og Adriaterhavet og er den nordligste havnen i middelhavsområdet. Byen ligger ved utløpet av elven Isonzo.

Historie

I området var det en rekke befestede landsbyer allerede før Romertiden, altså fra ca. 1000 f. Kr. Disse landsbyene ble kalt Castellieri. Etter at romerne anla byen Aquileia  i 181 f.Kr., ble det anlagt badebygninger i høydene ved byen, disse ble kalt Insulae Clarae.
Etter Napoleonskrigene ble området en del av Østerrike-Ungarn og var viktig som hovedsetet for skipsbygging for dobbeltmonarkiet. Området lå i frontlinjen for kampene i Italia under første verdenskrig med tilsammen tolv slag som ble utkjempet i området. Først ved fredsslutningen etter første verdenskrig ble området en del av Italia.
Gaga: Five Foot Two

Handling

Gaga: Five Foot Two følger et år i Lady Gagas liv, blant annet arbeidet på og utgivelsen av sangartistens femte studioalbum, Joanne. Flere øyeblikk i artistens hverdag fanges på film, blant annet forholdet til kolleger og fans, samt kroniske smerter som følge av fibromyalgi. Filmen gir også et innblikk i arbeidet som ble lagt ned for Gagas opptreden i pauseshowet under Super Bowl LI. Gagas rolle i American Horror Story: Roanoke og forholdet til artisten Madonna blir også diskutert.
Manito

Manito (Bayan ng Manito) er en kommune i Filippinene. Kommunen ligger på øya Luzon, og tilhører provinsen Albay. Folkemengden var på 24 707 innbyggere ved folketellingen i 2015.
Manito er inndelt i 15 barangayer.
Golf under Middelhavslekene 1997

Golf under Middelhavslekene 1997. Golf var en av flere sporter under de trettende middelhavslekene som ble arrangert i Bari i Italia i perioden 13. til 25. juni 1997. Det var tredje gangen som golf var med på programmet under middelhavslekene. Det var en individuell og en lagkonkurranse for både menn og kvinner. Frankrike ble beste nasjon med to gullmedaljer foran Italia som også vant to gull.
Den fortapte sønn

Den fortapte sønn (1951) er en dramatisk gjenfortelling av hendelsen rundt Jesus-skikkelsen, skrevet av den norske forfatteren og filosofen Peter Wessel Zapffe.
Zapffe tar utgangspunkt i en dramatisk biografi om Jesu liv, med utgangspunkt i filosofien som kommer til uttrykk gjennom essayet Den sidste Messias (1930), og Zapffes filosofiske avhandling Om det tragiske (1941).
Jesus hadde, som majoriteten av verdenshistoriens mennesker, mistolket hva det innebærer å være menneske på vår jord. Han iscenesatte forræderiet mot seg selv for å oppfylle Messiasprofetiene til punkt og prikke, men da Gud ikke svarer ham når han til slutt henger på korset, realiseres virkeligheten for ham.
Skuespillet har aldri vært oppført, delvis på grunn av dets omfattende karakter.
Blood Inside

Lyd og stil

Musikken er inspirert av flere forskjellige sjangre som: rock, jazz, klassisk, industriell musikk og Electronica.
Låten «It IS Not Sound» er mye basert på Toccata & Fuge d-moll av Johann Sebastian Bach. Det melodiske spillet med keyboard sammen med andre bakgrunnsefekter kan man lett finne i Bach sitt arbeid.
Låtteksten i «Christmas» kommer fra diktet med samme navn av den portogisiske forfatteren Fernando Pessoa, skrevet i 1922.
Grønt skogfly

Utseende

Et ganske stort (vingespenn 43 – 53 mm), slankvinget, grå-grønt nattfly. Arten kjennes lett på fargen. Forkroppen (thorax) og forvingen er grå med et sterkt grønnskjær. Vingen er spraglete med mer eller mindre tydelige, mørke tverrlinjer og av og til en lys flekk nær vingespissen. Nyre- og ringmerkene er svartkantede men skiller seg ikke fra resten av vingen i farge. Bakvingen er grå. Hannen har en pensel av lange, gulhvite hår på bakkroppsspissen.

Levevis

Den lever i løvskog. Larvene utvikler seg på ulike trær, busker og urter, blant andre blåbær (Vaccinium myrtillus), vivendel (Lonicera periclymenum) og tungras (Polygonum spp.). De voksne sommerfuglene flyr i juli – august.

Utbredelse

Grønt skogfly er utbredt i hele den palearktiske økosonen bortsett fra Nord-Afrika, og i det meste av Nord-Amerika. I Norge forekommer den nord til Møre og Romsdal, dessuten er den funnet i Nordland.
Haigang

Haigang (kinesisk: 海港区 ; pinyin : Hǎigǎng Qū) er et bydistrikt i byprefekturet Qinhuangdao i provinsen Hebei i Folkerepublikken Kina. Det har et areal på 121 km² og teller ca. 510.000 innbyggere (2003).
Qinhuangdaos havn ligger i distriktet Haigang.
Ubuntu for Android

Ubuntu for Android er en tidligere Linux-distribusjon som er basert på Ubuntu. Distribusjonen var designet for å kjøre på Android telefoner, og kom preinstallert på flere telefoner. Den ble vist frem på den Mobil Verdenskongressen i 2012. Per april 2014 var prosjektet ikke lenger i aktiv utvikling av Canonical Ltd.
Pseudokerana fulgur

Utseende

En middelsstor, brun smyger med et stort, oransje felt på forvingen. Dette når ned til bakkanten hos hannen men ikke hos hunnen.

Utbredelse

Arten er utbredt i Sørøst-Asia, der den er kjent fra Thailand, Malaysia og Sumatra.
Sheriffen (TV-serie)

Handling

Handlingen var lagt til den oppdiktede småbyen Rome i Wisconsin der det ofte skjedde merkelige og uvanlige ting. I handlingens sentrum sto byens sheriff (Tom Skerritt) som ble involvert i hendelsene.
Episodene omhandlet ofte temaer som blant annet rasisme, abort, homoseksualitet, religion, polygami og selvantennende mennesker.

Om serien

Serien hadde relativt dårlige seertall i USA, til tross for at dem ble sendt i prime time. Den første sesongen havnet på 80.-plass på Nielsen ratings, mens andre sesong havnet på en 66.-plass. Den ble dermed liggende langt utenfor top-30 lista.

Priser

Kathy Baker vant tre Emmy-priser, en Golden Globe og en Screen Actors Guild Awards for sin rolle, mens Tom Skerritt vant en Emmy. I tillegg til dette vant Leigh Taylor-Young og Fyvush Finkel en Emmy hver for sine biroller, mens Ray Walston vant to. Gjesteopptredenene til skuespillere som Richard Kiley og Paul Winfield ble også belønnet med Emmy. En rekke av de bak kameraet ble også belønnet med Emmy-priser.

Trivia

Serien hadde to «crossover episodes» med Chicago Hope, en serie som også var skapt av David E. Kelley.
AGF Serval

Serval er et lettpansret kjøretøy  fra tyske AGF laget for oppklaring. Det er bygget på en Mercedes-Benz G270 CDI.
Kjøretøyet kan utstyres med en 12,7 mm mitraljøse eller 40 mm automatisk granatkaster på veltebøylen, og MG-3 mitraljøser framme og bak.  I tillegg har det 10 røykgranatkastere for å dekke retrett.
Motoren er en DC 270 CDI turbodiesel som yter 115 kW fra Mercedes-Benz.  Den driver alle fire hjulene gjennom en automatisk femtrinns girkasse.  
Foran er det montert en vinsj for selvbergning.
Serval er i tjeneste i Tyskland.
Samveldet av nasjoners parlamentariske forening

Samveldet av nasjoners parlamentariske forening (engelsk Commonwealth Parliamentary Association, tidligere under navnet Empire Parliamentary Association) er en organisasjon av britisk opprinnelse som arbeider for støtte godt styresett, demokrati og menneskerettigheter. Den ble grunnlagt i 1911 (som Imperiets parlamentariske forening eller Empire Parliamentary Association) med parlamentene i Australia, Canada, Newfoundland, New Zealand, Sør-Afrika og Storbritannia som de første medlemmer, og med sistnevnte som administrator av det hele. I 1948 endret organisasjonen navnet til dagens og tillot alle medlemmer inn i administrasjonen. Medlemmene er gruppert i ni samvelderegioner; Afrika; Asia; Australia; De britiske øyer og Middelhavet; Canada; Karibia, Amerika og Atlanterhavet; India; Stillehavet og det sørøstlige Asia.
Organisasjonen har en patron (beskytter), overhodet for Samveldet, dronning Elisabeth II, og en visepatron, stats- eller regjeringssjefen i det medlemslandet som holder den kommende konferansen. Foreningens høyeste myndighet er generalforsamlingen, konstituert av delegatene ved den årlige konferanse for Samveldet av nasjoners parlamentariske forening. Forretningen og aktivitetene er administrert av en utøvende komite som rapporterer til generalforsamlingen. Foreningens midler kommer fra medlemskapsavgifter som blir betalt av medlemmene, foruten også fra to fond og ulike andre midler.

Medlemsland

Alderney, Antigua og Barbuda, Australia, Bahamas, Bangladesh, Barbados, Belize, Bermuda, Botswana, De britiske Jomfruøyer, Canada, Caymanøyene, Cookøyene, Kypros, Dominica, Falklandsøyene, Fiji, Gambia, Ghana, Gibraltar, Grenada, Guernsey, Guyana, India, Man, Jamaica, Jersey, Kamerun, Kenya, Kiribati, Lesotho, Malawi, Malaysia, Maldivene, Malta, Mauritius, Montserrat, Mosambik, Namibia, Nauru, New Zealand, Nigeria, Niue, Pakistan, Papua Ny-Guinea, Samoa, Seychellene, Sierra Leone, Singapore, Salomonøyene, Sør-Afrika, Sri Lanka, St. Helena, Saint Kitts og Nevis, Saint Lucia, Saint Vincent, Swaziland, Tanzania, Tonga, Trinidad og Tobago, Turks- og Caicosøyene, Tuvalu, Uganda, Storbritannia, Vanuatu, Zambia.
Aktiveringsenergi

Aktiveringsenergi er den minimumsenergi som partiklene i en kjemisk reaksjon må ha til sammen for å kunne reagere når de støter sammen. Termen ble introdusert i 1889 av Svante Arrhenius.
Aktiveringsenergien til en reaksjon kan senkes ved hjelp av en katalysator.
Örsundsbro

Örsundsbro er et tettsted i Enköping kommune i Uppsala län i landskapet Uppland i Sverige. Det ligger cirka femten kilometer nordøst for Enköping. I 2010 hadde tettstedet 1 813 innbyggere.
San Salvador Atenco

San Salvador Atenco er administrasjonssentrum i Atenco kommune i den meksikanske delstaten México. Stedet ble grunnlagt av toltekere og chichimekere rundt år 968. Det var en liten bygd fram til 1980-tallet, da Mexico bys storbyområde nådde helt ut til Atenco, noe som gjorde at befolkninga begynte å vokse betydelig. San Salvador Atenco hadde 17 124 innbyggere i 2010.